NARIADENIE KOMISIE (ES) č. 1575/2004
z 8. septembra 2004
o zrušení nariadení (ES) č. 717/96, (ES) č. 1484/96, (ES) č. 1508/96, (ES) č. 164/97, (ES) č. 299/79 a (ES) č. 1112/97 vzťahujúcich sa na osobitné podporné opatrenia trhu s hovädzím mäsom v Belgickom kráľovstve, Nemeckej spolkovej republike, Francúzskej republike, Írskej republike, Holandskom kráľovstve, Portugalskej republike a Spojenom kráľovstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1), a najmä na článok 39 tohto nariadenia,
keďže:
(1)
Nariadenia Komisie (ES) č. 717/96 (2), (ES) č. 1484/96 (3), (ES) č. 1508/96 (4), (ES) č. 164/97 (5), (ES) č. 299/97 (6) a (ES) č. 1112/97 (7) o prijatí osobitných podporných opatrení v Belgickom kráľovstve, Nemeckej spolkovej republike, Francúzskej republike, Írskej republike, Holandskom kráľovstve, Portugalskej republike a Spojenom kráľovstve udeľujú dotknutým členským štátom oprávnenie vyplácať kompenzácie za hovädzí dobytok utratený na základe rozhodnutia orgánov týchto štátov v rámci opatrení smerujúcich k likvidácii spongiformnej encefalopatie hovädzieho dobytka (BSE).
(2)
Nariadenia (ES) č. 717/96, (ES) č. 1484/96, (ES) č. 1508/96, (ES) č. 164/97, (ES) č. 299/97 a (ES) č. 1112/97 je potrebné zrušiť, keďže podmienky, ktoré viedli k prijatiu týchto opatrení, už nie sú splnené.
(3)
Opatrenia prijaté v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Nariadenia (ES) č. 717/96, (ES) č. 1484/96, (ES) č. 1508/96, (ES) č. 164/97, (ES) č. 299/97 a (ES) č. 1112/97 sa zrušujú.
Článok 2
Toto nariadenie nadobúda účinnosť na tretí deň po dni jeho uverejnenia v Úradnom vestníku Európskej únie.
Bude sa uplatňovať od 1. januára 2005.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 8. septembra 2004